
R A P O R T


asupra proiectului de Lege privind abilitarea 


Guvernului de a emite ordonanţe.





		Cu adresa nr.163 din 15 iunie 1998, înregistrată sub nr.424/XVIII/11 din 16 iunie 1998, Secretarul General al Camerei Deputaţilor a trimis Comisiei juridice, de disciplină şi imunităţi proiectul de lege menţionat mai sus, în vederea dezbaterii şi avizării în fond, în procedură de urgenţă.


		În şedinţa din 16 iunie  1998, Comisia juridică, de disciplină şi imunităţi a examinat acest proiect de lege şi a hotărât, cu majoritate de voturi, să întocmescă RAPORT  FAVORABIL  recomandând Plenului Camerei Deputaţilor dezbaterea şi adoptarea acestei reglementări în forma prezentată de Guvern, cu două  precizări (amendamente):


		1. La  art.1 lit.j se elimină : ‘’modificarea şi completarea  art.166 alin. (4) din Legea învăţământului nr.84/1995 în sensul stabilirii  naturii juridice a patrimoniului Ministerului Educaţiei Naţionale ca proprietate publică’’,  la la propunerea domnului ministru Alexandru Sassu, deoarece din eroare a apărut acest subpunct.


		2. La art.1 lit. k se elimină: ‘’ Codul rutier’’  deoarece este lege organică; conform art. 72 alin.(3) lit. f) din Constituţie infracţiunile, pedepsele şi regimul executării acestora fac parte din categoria legilor organice iar Codul rutier conţine infracţiuni şi pedepse.


		Având în vedere conţinutul juridic şi obiectul reglementării proiectul de lege are caracter de lege ordinară.

